Malgraŭ tio, ke «esperantisto estas nomata ĉiu persono, kiu scias kaj uzas la lingvon Esperanto, tute egale por kiaj celoj li ĝin uzas» (*), neniu tamen povas nei, ke la spirito, la t.n. «interna ideo» de nia movado, celas al interfratiĝo de ĉiuj homoj: ĝi havas vokiĝon ekumenan. Ĉi tiu termino devenas de la helena esprimo «he ekumene ge» = «la loĝata mondo», kaj signifas «tutmonda». La kristana ekumenismo estas movado por la reunuiĝo de la tutmondaj kristanoj (kiuj, bedaŭrinde, malobeis la ordonon de Jesuo, resti unuecaj).